গুড়

গুড় এশিয়া ও আফ্রিকায় তৈরি একটি অপরিশোধিত চিনির পণ্য।  আখ কিংবা খেজুরের রস হতে তৈরি করা এক প্রকারের মিষ্টদ্রব্য। তালের রস হতেও গুড় তৈরি করা হয়। আখ, খেজুর এবং তাল গাছের রস ঘন করে রান্না দিয়ে গুড় তৈরি করা হয়। গুড় প্রধানত ৩ প্রকার; ঝোলাগুড়, পাটালিগুড়, চিটাগুড়।

 প্রস্তুত প্রণালী 
প্রথমে আখের বা খেজুরের রস একটি বড় খোলা পাত্রে ছেঁকে রাখা হয়। পরে সময় নিয়ে, বড় একটি চুলায় তা জ্বাল দিতে হয়, এতে জলীয় অংশ বাষ্প হয়ে যায়। ধীরে ধীরে রসের রং লালচে হতে শুরু করে এবং টেনে আসে। এরপর এই উত্তপ্ত রস শীতল করা হয়, অবশেষে গুড় পাওয়া যাবে। এ রসকে গুড় না বানিয়ে চিনিও বানানো যায়। গুড় চিনির থেকে কম মিষ্টি হলেও বেশি পুষ্টিকর। চিনির জন্য দুবার ফোটালে ঘন কালচে একটু তিতকুটে ভেলি গুড় (second molasses) পড়ে থাকে। আরো বেশি বার চিনি বের করে নিলে থাকে চিটে গুড় (Blackstrap molasses), যার মধ্য প্রচুর ভিটামিন থাকলেও তেতো বলে সাধারণত গরুকে খাওয়ানো হয়।

 বিভিন্ন রকম গুড় 
থাম্ব|বাংলাদেশের একটি দোকানে বিক্রির জন্যে রাখা পাটালি গুড়
 ঝোলা গুড়
 ভেলি গুড়
 চিটে গুড়
 নলেন গুড় (খেজুর গুড়)
 পাটালী গুড় (জমাট বাঁধা)
 হাজারী গুড় (সাদা খেজুর গুড়)

 পরিবেশন প্রণালী 
বাংলাদেশে গুড় দিয়ে পিঠা, পায়েস ইত্যাদি সুস্বাদু নাস্তা তৈরি করা হয়। গুড়ের সন্দেশ এদেশে একটি অত্যন্ত জনপ্রিয় মিষ্টান্ন।

চিত্রশালা

তথ্যসূত্র

বিষয়শ্রেণী:বাংলাদেশের খাদ্য
বিষয়শ্রেণী:বাংলাদেশী মিষ্টান্ন
বিষয়শ্রেণী:মিষ্টান্ন
বিষয়শ্রেণী:ভারতীয় রন্ধনশৈলী
বিষয়শ্রেণী:শ্রীলঙ্কার মিষ্টান্ন ও মিষ্টি
বিষয়শ্রেণী:দক্ষিণ-পূর্ব এশীয় রন্ধনশৈলী
বিষয়শ্রেণী:চিনি